Matovič, Igor, poslanec NR SR (2017-04-07):
Ja som povedal, že, áno, že je idiot a primitív. Ako za tým si stojím. Ako prečo by som to nemal povedať? Akože aj tisíckrát, mne to je úplne jedno. Čiže chcel by som zareagovať na vystúpenie predsedu Národnej rady, podotýkam, predsedu Národnej rady. V celom mojom vystúpení, neviem, koľko trvalo, možno trvalo 20 minút, možno pol hodinu, to vystúpenie bolo čisto vecné, o matkách, ktoré zodierame doma, a ich prácu nechceme oceniť. Tvárime sa, že matky, ktoré majú deti, rovnako robia pre štát jako chlapi, ktorí takisto majú deti, ale jednoducho zo štatistik vychádza, že sa o svoje deti dramaticky menej starajú ako matky. Celé moje vystúpenie bolo o faktoch. Potom sem príde podpredseda Národnej rady, začne tu oplzlo obviňovať Veroniku Remišovú, že sa so mnou vyspala v noci, miesto toho, aby bola tu. Zopakuje to dvakrát, to je podpredseda Národnej rady. A potom sem príde predseda Národnej rady, žiadne fakty k tomu, čo som tu predkladal, žiadne fakty k odbornosti, ale znôška hlúpostí, primitivizmov a idiotizmov. A teda, kto takéto niečo generuje, každý si povie povedať, asi čo je. Čiže to, čo tu povedal pán predseda Národnej rady, kapitán, tak povedal hneď prvú, toto je len, znova len pokus o populizmus a marketing, tento náš návrh. Čiže, ženy-matky, ktoré sa staráte o deti a ktorých prácu tento štát vôbec neoceňuje, lebo hovorí, že máte odchádzať do dôchodku v rovnakom veku ako muži, podľa predsedu Národnej rady, keď niekto sa vás zastane, to je len populizmus a marketing. Dobre? Čiže tá vaša starostlivosť, že sa o každé jedno dieťa, ktoré vám pribudne do rodiny, poctivo staráte, o každé dieťa, vlastne sedem rokov si ukrojíte zo svojho života, lebo venujete to výchove toho dieťaťa, podľa štatistík, tak táto vaša výchova je podľa predsedu Národnej rady, kapitána Danka, len populizmus a marketing, dobre? Čiže, ženy-matky, zabudnite na to, že si tento štát ocení túto vašu prácu, lebo to je od vás iba populizmus a marketing, že sa o tie deti staráte. Kapitán Danko tu vygeneroval ďalšiu hlúposť, ktorá sa zapíše do dejín, že my sme s týmto návrhom prišli až po tom, ako sme videli, jako oni boli v Poľsku. Ako v Poľsku, tam sa kapitán pomojkal s prezidentom Kačinským, bol celý z toho bez seba, my sme si to odkukali a prišli sme s týmto návrhom zákona. Lenže znova, ten Google je múdrejší ako kapitán, stačí si vygoogliť, kedy my sme o tom hovorili, kedy sme návrh predkladali a kedy bol kapitán v Poľsku. Samozrejme, že to nemá s tým absolútne nič spoločné. Je mi až smiešne, keď niekto tu hovorí o populizme a marketingu. O neodbornosti, o neprepočítaní dopadov. A je to ten, ktorý oblepí Slovensko, 13. plat pre všetkých zamestnancov povinne bez odvodov a bez daní. Čo existuje, čo je väčší populizmus a marketing, keď takéto niekto tu vypotí a oblepí s tým Slovensko? A zároveň to urobí po návšteve u toho Kačinského, ktorý mu povie, že: ´Vieš čo, Andrejko, ja som to urobil u nás, pomohlo mi to v preferenciách, sprav to aj ty. Že budú na teba zamestnávatelia nadávať, nevadí, pomôžeš si. Teraz ideš s preferenciami dramaticky dole, sprav takúto vec a pomôže ti to.´ Človek, ktorý celú politiku si postavil na populizme a marketingu a zároveň pri tomto konkrétnom príklade, ktorý uvádzam, to krásne dokázal, tak nás tu kritizuje, keď sa zastávame žien a matiek, ktoré sú Andrejovi Dankovi dlhodobo ukradnuté. V živote nehovoril o tom, že by chcel nejakým spôsobom týmto matkám pomôcť. Samozrejme, že my sme len opoziční poslanci. Samozrejme, že my máme otvárať témy. Samozrejme, že budeme radi, ak koalícia to urobí aj tým klasickým spôsobom, že nás za náš návrh očierni, okydá, pouráža naše ženy a matky, ktoré si to museli tu odmakať tých tridsať hodín v kuse, a potom si zoberú ten návrh a budú sa tváriť, že prišli oni, ako zachraňujú ženy a matky. Nám to nevadí, toto je vaša klasická politika, úbohá síce, ale klasická vaša. Áno, našou úlohou je vám nadstavovať zrkadlo a donútiť vás, aby ste konali. A v tejto veci, jak môj predslov, to, že predkladáme tento návrh zákona a že budeme to robiť, dokedy si to neadoptujete a dokedy to nepresadíte, lebo jednoducho ste takí malí, duševne malí, že nedokážete sa povzniesť a podporiť dobrý návrh opozície, len ho dokážete si odkopírovať a potom ho prezentovať za svoj. Urobte to, hlavne, že takto pomôžeme ženám a matkám. Naším cieľom bolo otvoriť túto diskusiu. Povedať, že žena, ktorá má vychovávať tie deti, zodpovedne ich vychová a ukončia strednú školu, že si zaslúži, aby za každé takéto jedno dieťa išla o rok skorej do dôchodku s plným dôchodkom. Že tu kapitán povie, že náš návrh nie je odborne pripravený. Choďte sa opýtať na Parlamentný inštitút. Choďte sa opýtať tu ľudí, ktorým predkladáme naše návrhy, že vždy povedia, že sú najlepšie odborne pripravené. Najlepšie legislatívne vypracované. Len niekto, kto politiku berie ako biznis, kto je zvyknutý mlátiť ženy, tak ten príde a potom povie, že toto je úplne shit, lebo to vôbec nie je odborne vypracované, a jako vždy, to je úplne nonsens. Naozaj si vyprosujem od predsedu Národnej rady, aby ktorémukoľvek poslancovi povedal „ty hovno“. Mne to dnes povedal tu ako predkladateľovi tohto návrhu zákona, ako odmenu, že som mu nadstavil zrkadlo, že kašle na matky, ktoré vychovávajú deti. Ja som si dnes zaslúžil od neho odmenu, keď mi povedal ako poslancovi, opozičnému poslancovi, ešte raz citujem: „Ty hovno.“ A ešte je natoľko zbabelý, že tu bude zapierať, že to on v živote nepovedal, lebo on je cukrový. Tých nadávok, vulgárnych, koľko si od neho vypočujem kedykoľvek, keď sa stretneme náhodou niekde na chodbe, že potrebuje si vybiť tú zlosť. Tých vyhrážok, jak ma zničí. To ste ešte v živote nepočuli od toho primitíva. On mi povie, že keď ja mu niekedy poviem, že je primitív, tak voči mne využije právo a disciplinárne konanie. Áno, kapitán, máš moc, máš absolútnu moc, ale si mi úplne ukradnutý, lebo si tak duševne malý, takto duševne malý. Chápeš? Si mentálny primitív a stojím si za týmto názorom, nech akokoľvek sa budeš brániť, nech mi dáš koľkokoľvek pokút, lebo si mi úplne ukradnutý. Lebo je nešťastím Slovenska dvadsaťsedem rokov po revolúcii, že takto mentálne malého človeka máme dnes na takto vysokej pozícii. Takisto útok na opozičných poslancov a opakovane od tohto človeka, že sme neboli schopní pri amnestiách predložiť odborné stanovisko. Daniel Lipšic a Peter Kubina, dvaja ľudia, ktorí robili s nami a iks hodín sme strávili nad piatimi pripomienkami ku koaličnému návrhu zákona o zrušení amnestií. Perfektne odborne spracované. Tento človek, ktorý nevie povedať jednu súvislú vetu po slovensky, povie, že perfektne, špičkovo vypracované legislatívne pripomienky, že to nebolo nič, lebo to bol nejaký galimatiáš. Lebo každá veta, ktorú on povie, tak to je naozaj, to je v súlade so všetkými pravidlami slovenského jazyka. Bol som pred mesiacom prvýkrát s predsedom SMK, tých áno, tých roduverných slovenských Maďarov, s pánom Menyhártom. To bola tak krásna slovenčina, že ani neviem vyjadriť ten pomer, koľkokrát predseda SMK vie lepšie po slovensky ako predseda Slovenskej národnej strany. Myslím si, že to hovorí samé za seba. Veľmi ma mrzí tento príspevok, s ktorým sem predseda Národnej rady prišiel. Teraz som mu nepovedal kapitán, ale však nezabudnem na budúce, lebo naozaj som očakával odbornú kritiku, odborný postoj. Bol to, bohužiaľ, len plytký výplod plytkej mysle, ktorej cieľom nebolo nič iné, len zhovadiť opozíciu, zhovädiť nás, povedať o sebe, aký som cukrový, ako myslíme na tie matky, ako my, ako koalícia to presadíme. Ešte raz hovorím, ak výsledkom našej snahy bude to, že si koalícia vstúpi do svedomia a bude chcieť ohodnotiť prácu, ktorú dnes matky robia zadarmo ako otrokyne doma v rodinách, a my sa ako štát tvárime, že tá práca stojí za nič, alebo, ako kapitán používa slovo, používa slovo hovno, za hovno, tak ja budem rád. Keď si ten návrh odkopírujú, kedykoľvek. Aj keď dnes povedia, že aby sme ho stiahli a dajú ho na budúcu schôdzu, my ho stiahneme. Nám nejde o to, aby my sme mali pri tom body, nám ide o tie matky, o tie dva milióny matiek na Slovensku, ktoré sa starajú o svoje rodiny, ktoré strávia v rodinách neuveriteľné množstvo času, a my hovoríme, že ich máme posielať do dôchodku v tom istom veku. Ešte niektorí z nás chlapov použijú argument taký: a, však ženy sa dožívajú viac jako chlapi, takže vlastne oni si užijú toho dôchodku viac. Lenže priznajme si ruku, alebo dajme si ruku na srdce znova. Prečo sa tie ženy dožívajú viac jako my, chlapi? No preto, lebo dosť podstatná časť z chlapov pestuje tú slovenskú hádzanú, ľúbia si pofajčiť, niekedy dve, tri škatuľky cigariet denne, a toto sa na tom zdraví prejaví. Čiže ženy sa nedožívajú preto viac, lebo sú na tom možno geneticky lepšie stavané, ale preto, že my, chlapi, si ten svoj život trošku viacej pľundrujeme a odídeme jednoducho skôr. Ale ženy by preto nemali doplácať na to, že my si ľúbime vypiť alebo zafajčiť. Ešte raz, podstata nášho návrhu, keď ho kapitán ani Hrnčiar nepochopili, podstata nášho návrhu je oceniť si neocenenú prácu žien a matiek. Takisto aj ľudí, ktorí si osvoja dieťa, takisto aj chlapov, ktorí si osvoja dieťa, alebo majú ho zverené v starostlivosti. Takisto aj vtedy, keď sú v striedavej starostlivosti tie deti zverené, ak vychovajú toto dieťa a ukončí strednú školu, alebo ak vychovávajú dieťa ťažko zdravotne postihnuté, aj keď neukončí strednú školu, chceme týmto ľuďom, ktorí zodpovedne deti vychovávajú, dopriať jeden rok skoršieho odchodu do dôchodku, ale aj v plnej výške dôchodku. Takisto sa chcem, a podľa mňa nesúvisí to opäť s týmto návrhom zákona, ale keďže kapitán potreboval zneužiť svoje postavenie a potreboval tu rozprávať o všetkom možnom, len nie o tomto návrhu, vyjadriť k tomu, čo tu opakovane na mňa útočí, že prelievam peniaze do firmy mojej manželky. Poviem vám taký príbeh jedného zakomplexovaného kapitána, ktorý na mňa podal trestné oznámenie na NAKA, že naša rodinná firma dáva extrémne vysokú zľavu našej politickej strane za inzerciu. Ešte raz, teraz možno povie, že je to vizuálna pomôcka, ale tak to je jedno. Toto je 100 % ceny inzerátu, naša rodinná firma robila to, že našej politickej strane dávala 99-percentnú zľavu, to znamená, účtovala si iba to 1 % za inzerciu. Predsedovi Národnej rady, kapitánovi Andrejovi Dankovi sa to nepáčilo, že to je moc. Chápete to? On ak by mal takúto možnosť, tak za inzerát, ktorý by stál 100 %, by si vyúčtoval 500-percentný príplatok, aby vytuneloval peniaze z SNS-ky do svojej firmy, tak ako to robí ináč pri peniazoch a pri faktúrach, ktoré nechce zverejniť, ako SNS-ka tuneluje peniaze na spriaznené účty kapitánových kamarátov. On by vyúčtoval drastický príplatok, len aby tie prachy vytuneloval. Naša rodinná firma robila to, že hoci priemerný klient mal zľavu 50 %, politickej strane účtovala päťdesiatkrát nižšiu cenu. Kapitánovi sa to nepáčilo, dal na mňa trestné oznámenie na NAKA a kvôli tomu začali všetky tie problémy a účtovníctvo a podobne, lebo sme účtovali dramaticky vyššiu zľavu ako ostatným klientom. Čiže kapitán dával na mňa trestné oznámenie, že jednoducho kazím to, čo robia štandardne politici, že to robím presne opačne, že druhí by tunelovali politickú stranu v prospech rodinnej firmy a že my sme de facto okrádali rodinnú firmu v prospech politiky, on dal na toto trestné oznámenie na mňa. Ale tu je krásne vidieť to DNA jeho mysle. To zlodejské, slotovské DNA, ktoré jednoducho považuje štátne za svoje a hľadá všetky cestičky na to, ako to vytunelovať v prospech samého seba. A keď niekto robí opak, tak neváha a na neho dá ešte trestné oznámenie za to, že vlastne tuneluje rodinnú firmu, čiže v podstate daruje niečo z rodinnej firmy v prospech politickej strany. Myslím si, že toto hovorí samé za seba a som veľmi rád, že to kapitán opakuje, lebo toľkokrát budem ja zase opakovať to, že načo dal vlastne na mňa trestné oznámenie.